Tieners soek ore. HELP HULLE! – FXit Lesse wat Leef
“Dis nie my scene nie,” hoor ek een van hulle sê. “Duidelik wil hulle ons impress, maar hulle probeer nie uitvind wat ons regtig soek nie. Stel nie belang om te luister nie.”
Baie kerke en geloofsgemeenskappe sukkel om ruimte vir die jeug te maak. Nie ruimte soos in vloeroppervlak nie, maar veral ruimte in hul gebruike en bedieningmodelle. Volgens navorsing wat David Kinnaman in gevestigde kerke wêreldwyd gedoen het, draai meer as die helfte van hulle ná hoërskool hul rug op die kerk.
So, wat “soek” die tiener, of aan watter behoeftes moet tienerbediening aandag gee – selfbeeld, morele waardes, verhoudings, depressie of probleemouers? Dit ook ja.
Maar ek wil waag om ŉ ankerwoord vir die primêre behoeftes van hierdie generasie te suggereer: LUISTER. Hulle soek jou ore.
Met intensiewe luister word al die ander behoeftes mettertyd spontaan aangespreek, want deur opregte belangstelling verdien jy hulle vertroue. En vertroue is ŉ fundamentele bousteen van enige verhouding.
Omdat tieners “vreemd” begin optree, is volwassenes – veral hulle ouers – geneig om hulle soos vreemdelinge te behandel. Aggressie word met aggressie beantwoord en stilte met stilte. Met negatiewe gevolge vir albei partye.
Soms toon hy sosiale woede en is ontevrede met die mensomgewing. Hy staan krities teenoor baie dinge. Ook teenoor grootmense “wat nie na ons luister nie en altyd dink hulle weet beter.”
Wanopvatting: Tieners leer om Bybelbeginsels te verstaan slegs in die aanwesigheid van ‘n volwassene.
Human beings are learning creatures. We don’t have to persuade babies to be curious and to seek competence and understanding. The same can be true of teenagers. (North Star Teens learning experience: http://www.northstarteens.org)
Adolessente hou van uitdagings – hulle wil sèlf ontdek. Hulle moet gefasiliteer word om antwoorde op aktuele vraagstukke uit die Woord te kry.
Die antwoord lê in ŉ tiener-eie metodiek wat die tiener help om te ondersoek en te ontdek. Met so min moontlik insette van volwassenes.
Skrifgesentreerde tiener-eie programme met #gratis #voorbeeldlesse: www.fxit.co.za.
Die FXit-reeks bestaan uit 21 produkte vir gr R tot 11. Vir #skool, #Sondagskool, #kampe, #jeugweke, ens.
Author FXit.lessewatleefPosted on September 4, 2018 September 3, 2018
Vorige Previous post: Kinders kan nie vir lank stilsit nie. (Rêrig?)
Volgende Next post: Tieners soek die waarheid. HELP HULLE!